Държавен вестник, бр. 98, 2009 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15  
е) изисква от Националната здравноосигу­
рителна каса и от дружествата за доброволно 
здравно осигуряване 6-месечна справка по обра­
зец, съдържаща данни за броя на обслужените 
лица, вида и обема на предоставените услуги 
по договори с районните здравноосигурител­
ни каси и дружества за доброволно здравно 
осигуряване;
4. участва в проверки за установяване на 
административни нарушения;
5. участва в подготовката на проекти на 
наказателни постановления;
6. осъществява други дейности, възложени 
от изпълнителния директор.
Чл. 14. Дирекция „Контрол върху снабдява­
нето и потреблението на лекарствени продукти 
в лечебните заведения“:
1. извършва проверки:
а) в лечебните заведения за болнична помощ 
и в диспансерите за начина на разходване на 
лекарствените продукти и медицинските изде­
лия, доставени по реда на Наредба № 34 от 
2005 г. за реда за заплащане от републиканския 
бюджет на лечението на българските граждани 
за заболявания извън обхвата на задължител­
ното здравно осигуряване (обн., ДВ, бр. 95 от 
2005 г.; изм. и доп., бр. 16, 48 и 95 от 2006 г., 
бр. 31, 69, 89, 90 и 96 от 2008 г. и бр. 24 от 
2009 г.), и на национални здравни програми;
б) в лечебните заведения за болнична помощ 
и в диспансерите за спазване изискванията на 
раздели ІІ и ІІІ от Наредба № 34 от 2005 г. за 
реда за заплащане от републиканския бюджет 
на лечението на българските граждани за за­
болявания извън обхвата на задължителното 
здравно осигуряване;
в) по реда на глава четвърта от Закона за 
здравното осигуряване, свързани с лекарствени 
продукти, медицински изделия и диетични храни 
за специални медицински цели;
г) по молби на граждани и юридически 
лица, свързани с правомощията по букви „а“, 
„б“ и „в“;
2. подготвя проекти на мотивирани пред­
ложения:
а) до районните центрове по здравеопазване 
за заличаване от регистъра на лечебните заве­
дения, които нарушават правата на пациента, 
свързани със снабдяването и потреблението на 
лекарствени продукти, медицински изделия и 
диетични храни за специални медицински цели;
б) до министъра на здравеопазването за 
отнемане на разрешения за лечебна дейност 
на лечебни заведения, които нарушават права­
та на пациента, свързани със снабдяването и 
потреблението на лекарствени продукти, меди­
цински изделия и диетични храни за специални 
медицински цели;
в) до съответния министър за налагане на 
дисциплинарно наказание на директора на 
лечебното заведение по чл. 5, ал. 1 от Закона 
за лечебните заведения;
г) до ръководителите на лечебните заведения 
за налагане на дисциплинарни наказания на 
медицинските специалисти;
д) за прекратяване на договора на управите­
ля или изпълнителния директор на лечебното 
заведение по реда на чл. 64, ал. 2 от Закона 
за лечебните заведения;
3. участва в проверки за установяване на 
административни нарушения, свързани с ле­
карствени продукти, медицински изделия и 
диетични храни за специални медицински цели;
4. участва в подготовката на наказателни 
постановления, свързани с лекарствени про­
дукти, медицински изделия и диетични храни 
за специални медицински цели, в рамките на 
компетентността на агенцията;
5. осъществява други дейности, възложени 
от изпълнителния директор, свързани с кон­
трола върху снабдяването и потреблението на 
лекарствени продукти в лечебните заведения;
6. съставя констативни протоколи и актове 
за установяване на административни нарушения 
от извършените проверки в случаите, предви­
дени със закон;
7. осъществява дейности по откриване и 
предотвратяване на корупционни прояви и 
практики в лечебните заведения, свързани с 
лекарствени продукти, медицински изделия и 
диетични храни за специални медицински цели.
Г л а в а  т р е т а
ОРГАНИЗАЦИЯ НА РАБОТА В АГЕНЦИЯТА
Чл. 15. Изпълнителният директор със запо­
вед определя работното време и организацията 
на работата в звената, които имат непрекъснат 
режим на работа.
Чл. 16. (1) Изпълнителният директор опре­
деля приемното време за граждани.
(2) Външни лица се допускат в сградата на 
агенцията след издаване на пропуск.
Чл.  17. (1) Документите, изпратени до 
агенцията, се завеждат в дирекция „Админист­
ративно, правно, стопанско и информационно 
обслужване“ във входящ регистър, като се 
отбелязват датата и часът на получаването.
(2) При завеждането на документите се 
извършва проверка за наличието на всички 
материали, посочени в тях, и се образува слу­
жебна преписка.
(3) Редът за образуване и движение на 
служебните преписки се определя с вътрешни 
правила, изготвени от главния секретар и ут­
върдени от изпълнителния директор.
Чл. 18. (1) Дейността на администрацията 
на агенцията се осъществява от държавни 
служители и от служители по трудово право­
отношение. 
(2) Работното време на служителите в адми­
нистрацията е 8 часа дневно и 40 часа седмично 
при 5-дневна работна седмица.